Den Vest-Sjællandske Avis, 1827-04-24
Foruden de Kongelige Bevillinger og Expeditioner, der i Overeensstemmelse med Forordningen af 23de Mai 1800, 3die Afdeling ere betroede Amtmændene, for af disse Øvrigheder at overleveres til Vedkommende, skulle Amtmændene for Fremtiden endnu kunne uddeele følgende Bevillinger: a) bemyndigelse for Piger over 18 Aars Alder, til at være myndige under Curatorer, b) Bevillinger at være fuldmyndige for Mandspersoner, der have opnaaet i det mindste en Alder af 22 Aar. Disse tvende Slags Bevillinger meddeles kun, hvor det med troeværdig Vidnesbyrd er oplyst, at de Paagieldende have opnaaet en saaden Modenhed og Fasthed, at det ikke er at befrygte, at de ville misbruge Bevillingerne, i hvilken Henseende den fødte eller satte Værges eller Curators, samt vedkommende Øvrigheds og Siælesørgers Erklæringer i Særdeleshed bør komme i Betragtning; ligesom det og tilstrækkeligt bør godtgiøres, at Bevillingens Meddelelse vil være til sandt Gavn for den Paagieldende. Saa bør og Amtmanden nøie iagttage, at han ikke ved slig Bevilling giver nogen Adgang til, førend den opnaaede Fuldmyndighedsalder efter Loven, at nedsætte sig paa en Næring, der allerede paa det Sted, hvor han vil nedsætte sig, drives af saa stort et Antal, at en Forøgelse ei kan ansees ønskelig for Communen. c) Protectorier for dem, der have opgivet deres Boe, under sædvanlige Betingelser og Jndskrænkninger. d) Bevillinger til Ægteskabs aldeles Ophævelse, naar Ægtefolkene med behørig Separationsbevilling, have levet afsondrede fra hinanden i det mindste i 3 Aar, og den befalede geistlige og verdslige Mægling efter disse tre Aars Forløb er foregaaet uden at nogen af Ægtefolkene har været villig til Ægteskabets Fornyelse; hvorhos den, der vil erhverve Tilladelse til nyt Ægteskab, maae føre nøiagtig Beviis for i hele Separationstiden at have ført en ulastelig Vandel. c) Bevillinger til Proclamas Udstædelse i levende Live og uden at den Paagieldendes Boe er taget under Behandling; under sædvanlige Clausuler. ) Bevillinger for Enkemænd eller Enker til at sidde i uskiftet Boe, uagtet der, foruden fælles Børn, maatte være umyndige Særkuld-Børn af den Afdøde, hvilke Bevillinger ei maae uddeles, med mindre vedkommende Værger ere hørte, uden at disse have noget derimod at erindre; ligesom de og kun meddeles med den Clausul, at der af vedkommende Skifteret maae optages en status, over Boets Forfatning, som kan tiene til Regel, naar Skifte skal holdes. Saa bør og Stiftamtmanden over Viborg Stift, som Præsident for Vor Lands Overret i Viborg, kunne meddeele g) Bevillinger til at føre nye Vidner og fremlægge nye Documenter i de Sager, som indankes til bemeldte Overret. Ansøgninger om de i §. 19 nævnte Bevillinger bør, saavel med Hensyn til det stemplede Papiir, som i det øvrige være, indrettede efter hvad det er foreskrevet angaaende de Ansøgninger, som til os indgives. For Bevillingerne betales de foreskrevne Gebyhrer, som findes enhver Bevilling paatrykte. Dog skal det være Øvrighederne tilladt at eftergive Gebyhret for de under Litr. a. og b. nævnte Bevillinger, naar det antageligen godtgiøres, at den Paagieldendes Formue ei overstiger 100 Rbd. Sølv, for de under Litr. b. benævnte, naar paalidelige Beviser og Fattigdom fremlægges, og fordem der nævnes i Litr. f., hvor de hele fælles Boes beholdne Midler ei kan ansættes over 200 Rbd. Sølv; ligesom der og for Fremtiden meddeles Øyrighederne Blanqvetter til sædvanlige Bevillinger at sidde i uskiftet Boe, paatrykte at udleveres aldeles gratis, hvilke og blive at forunde de Paagieldende under den nyelig nævnte Betingelse. Endelig blive de under Litr. F. anførte Bevillinger at meddele uden Betaling, naar den Paagieldende har Beneficium paupertatis eller processus gratuni til Sagens Udførelse, men ellers ikke.